OpenLLM-France/wikimedia huggingface dataset:
# Javier Ramírez Abeja

Javier Ramírez Abeja (Carmona, Sevilla, 14 de març de 1978) és un ciclista espanyol, professional des del 2004 fins al 2013.
Va destacar en categoria amateur, guanyant prestigioses proves com la Copa d'Espanya de ciclisme i la Volta a Lleó el 2003. Com a professional ha aconseguit el Tour de l'Azerbaidjan.

## Palmarès

* 2002
** 1r al Gran Premi Macario
** 1r a la Clàssica Memorial Txuma
* 2003
** 1r a la Copa d'Espanya de ciclisme
** 1r al Trofeu Guerrita
** 1r a la Volta a Lleó i vencedor d'una etapa
** 1r a la Volta a Àvila i vencedor d'una etapa
* 2008
** 1r al Memorial Manuel Sanroma
** Vencedor d'una etapa de la Volta a Cartagena
* 2012
** 1r al Tour de l'Azerbaidjan i vencedor de 2 etapes
** Vencedor d'una etapa de la Volta a Andalusia
** Vencedor d'una etapa de la Volta a Xile

### Resultats al Giro d'Itàlia

* 2005. 65è de la classificació general
* 2006. 82è de la classificació general

### Resultats a la Volta a Espanya

* 2009. 62è de la classificació general
* 2010. 91è de la classificació general
* 2012. 120è de la classificació general

## Enllaços externs

* Fitxa a sitiodeciclismo.net
# Javier Pérez Royo

Javier Pérez Royo (Sevilla, 1944) és un jurista i professor andalús, catedràtic de Dret Constitucional de la Universitat de Sevilla. Fou rector de la Universitat de Sevilla entre 1988 i 1992 i alhora president de la Conferència de Rectors d'Espanya durant aquests anys. Com a representant del PCE, va ser membre de la Comissió Redactora de l'Avantprojecte d'Estatut d'Autonomia per a Andalusia.
Com a constitucionalista, es va formar a la Universitat de Tübingen i a la Societat Max Planck de Heidelberg. Va participar en la candidatura del PCE a la província de Jaén en les eleccions de 1977, i més endavant encapçalà la candidatura de Huelva el 1979.
Ha treballat amb Manuel Sacristán en el projecte d'edició de les obres completes de Marx i Engels on va traduir de les obres preparatòries del Capital, Les Línies Fonamentals de la Crítica de l'Economia Política (Grundrisse) i les Teories sobre la plusvàlua.
Pérez Royo denuncià la sentència del Tribunal Constitucional de 2010 sobre l'Estatut com "un cop d'Estat".
Es va veure guardonat amb el Premi Blanquerna de la Generalitat de Catalunya el 2007 i també rebé altres premis com ara la Medalla d'Or de la Junta d'Andalusia i del Parlament d'Andalusia. És promotor de la Marató Ciutat de Sevilla, en la que ha participat en les primeres vint edicions.

## Obres

* Las fuentes del Derecho. Tecnos. Madrid (1984).
* Terrorismo, democracia y seguridad, en perspectiva constitucional. (2010)
* El Consejo Constitucional Francés: La jurisdicción constitucional en la quinta república. Javier Pardo Falcón, Javier Pérez Royo. Centro de Estudios Constitucionales, (1990).
* Consideracions sobre la reforma de la estructura del Estado. Reforma del Estatuto de Autonomía para Andalucía. (2005)
* Tribunal Constitucional y división de poderes.
* La Reforma de la Constitución.
* Regulación en el Estatuto de Cataluña de la Participación de la Generalitat en las Instituciones y Políticas Estatales. Estudios Sobre la Reforma del Estatuto. Barcelona. Institut d'Estudis Autonòmics. (2004).
* La reforma constitucional inviable (Libros La Catarata, 2015).
* Curso de Derecho Constitucional, 15ª ed., Marcial Pons, Madrid, 2016.

## Referències

* 1 2 «Javier Pérez Royo» (en castellà). El País [Madrid], 19-07-2011. Arxivat de l'original el 2018-07-29. ISSN: 1134-6582 [Consulta: 29 juliol 2018].
* ↑ Elkaizer, Ernesto «Javier Pérez Royo: “El 1-O Cataluña puede estar sin gobierno”». Ara, 22-07-2017.
* ↑ Pi, Jaume «Javier Pérez Royo: “El conflicto con Catalunya ya no tiene una solución jurídica ordenada”». La Vanguardia, 26-09-2017.
# Jane Stirling

Jane Wilhelmina Stirling o Jane Stirling (Kippenross 15 de gener de 1804 - Mid Calder 6 de febrer de 1859) era una aristòcrata escocesa, coneguda per ser una de les darreres alumnes del compositor Frédéric Chopin (1810-1849). Ella va rebre les classes de piano a París, on durant la dècada del 1840 va conèixer molts artistes i escriptors de l'època. Chopin li va dedicar els dos nocturns de l'Op. 55, publicats l'agost de 1844.
Quan, el 1848, Chopin va anar a la Gran Bretanya per a una sèrie de concerts va residir en els diferents castells de la família de Jane Stirling a la regió d'Edimburg. Des del retorn de Chopin a París i fins a la seva mort, uns mesos més tard, Jane Stirling li va dedicar moltes atencions.
Després la mort de Chopin, Jane Stirling va adquirir en subhasta una part dels seus béns. Es va quedar amb alguns objectes personals i en va oferir altres a Ludwika Jędrzejewicz, la germana gran del músic, així com a amics i alumnes del compositor. Jane també va col·laborar en els preparatius del funeral i informà en tot moment a la família de Chopin, quan van retornar a Polònia, de la realització i instal·lació del monument a la seva tomba en el cementiri del Père-Lachaise. Ella va inaugurar la tradicional peregrinació anual al cementiri Père-Lachaise, iniciativa que el musicòleg francès Édouard Ganche (1880-1945) recuperà el 1911 com a actes de la Societat Chopin.
Jane Stirling tenia una edició francesa de les obres de Chopin amb anotacions del mateix Chopin. El 1927, una neta, Ana D. Houstoun, la donà a Édouard Ganche, que formaen part de l'Édition monumentale de l'œuvre de Frédéric Chopin (Oxford University Press, 1928-1932).
Jane Stirling està enterrada en una de les lloses de l'ala nord de la catedral de Dunblane, a Escòcia.

## Referències

* ↑ Édouard Ganche, Frédéric Chopin: sa vie et ses œuvres, Mercure de France, 1949, p.289
* ↑ Édouard Ganche, Dans le souvenir de Frédéric Chopin, Mercure de France, 1925, p.103
* ↑ Édouard Ganche, Voyages avec Frédéric Chopin, Mercure de France, 1934, p.93-115
* ↑ André Delapierre, Chopin à Paris, L'Harmattan, 2004, p.116-117 ISBN 978-2-747557-70-2
* ↑ Édouard Ganche, Dans le souvenir de Frédéric Chopin, Mercure de France, 1925, p.104-105
* ↑ Édouard Ganche, Voyages avec Frédéric Chopin, Mercure de France, 1934, p.102-104
# Jane Storm

Jane Storm, nascuda Genevieve Grogan, (Cygnet, 4 de novembre de 1894 - Los Angeles, 15 de maig de 1982) va ser una guionista estatunidenca, activa durant les dècades de 1930 i 1940.

## Biografia

Era filla de Michael Grogan i Mary King. Es va criar a Ohio com a part d'una gran família, i el 1920 ja tots vivien a Los Angeles.
El 1926 es va casar amb el seu primer marit, l'artista comercial Floyd Storm. El matrimoni va durar poc; l'any 1931, havia buscat (i guanyat) el divorci amb el motiu que Floyd estava bevent molt.
Va començar a la indústria del cinema treballant com a taquígrafa i després al departament d'escenaris de la Paramount. El 1933, va ser ascendida a escriptora de ple dret; la seva primera tasca d'escriptura va ser treballar a Green Loaning amb Phil Strong. Durant la següent dècada, aproximadament, escriuria o contribuiria a més d'una dotzena de guions.
Es va casar el 1942 amb Homer Berry, un aviador pioner; i la parella no va tenir fills.

## Filmografia seleccionada

* Adorable (1933)
* My Lips Betray (1933)
* Such Women Are Dangerous (1934)
* Mrs. Wiggs of the Cabbage Patch (1934)
* Miss Fane's Baby Is Stolen (1934)
* Two for Tonight (1935)
* Millions in the Air (1935)
* Love on Toast (1947)
* Sandy Gets Her Man (1940)
* Mrs. Wiggs of the Cabbage Patch (1942)

## Referències

* ↑ «Drink Brings Divorce». The Los Angeles Times, 06-11-1931 [Consulta: 21 gener 2019].
* ↑ «Stenographer Promoted». The Los Angeles Times, 12-09-1933 [Consulta: 21 gener 2019].
* ↑ «Homer Berry, One of Aviation's Pioneers, to Be Buried Saturday». The Santa Rosa Press Democrat, 27-01-1959 [Consulta: 21 gener 2019].
# Jastrabie nad Topľou

Jastrabie nad Topľou és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1363.
# Joan Coma

Joan Coma és el nom dels següents personatges:
* Joan Coma Sararols (1877 - 1959), dirigent esportiu.
* Joan Coma Roura (1981), polític vigatà.
# Internet Corporation for Assigned Names and Numbers

La ICANN (de l'anglès Internet Corporation for Assigned Names and Numbers, Corporació d'Internet per a l'assignació de noms i nombres) és una organització sense ànim de lucre amb seu a Marina del Rey, Califòrnia, EUA. Creada el 18 de setembre de 1998 amb l'objectiu d'encarregar-se de certes tasques que fins llavors estaven en mans de la IANA, entre les quals es troba l'aprovació i control dels dominis d'Internet.
Les atribucions de la ICANN foren inicialment establertes pel departament de comerç dels Estats Units i actualment les seves tasques són la gestió de les assignacions de noms de domini i adreces IP. Fins a l'actualitat gairebé s'ha dedicat exclusivament a la creació de 7 nous dominis genèrics de primer nivell. A més, el 16 de setembre de 2005 també va aprovar la creació del domini .cat per a la comunitat cultural catalana.

## Referències

* ↑ Gordillo, Saül. Sobirania.cat. Creat, 2014, p. 32.

## Enllaços externs

* Web de la ICANN
* ICANN Wiki
* (castellà) Mitos y realidad del gobierno de Internet, Amadeu Abril a la Revista IPD de la UOC
# Joan Frederic de Brandenburg-Ansbach

Joan Frederic de Brandenburg-Ansbach (en alemany Johann Friedrich von Brandenburg-Ansbach) va néixer a Ansbach (Alemanya) el 8 d'octubre de 1654 i va morir a la mateixa ciutat el 22 de març de 1686. Era un noble alemany, el fill gran d'Albert II de Brandenburg-Ansbach (1620-1667) i de Sofia Margarida d'Oettingen-Oettingen (1634-1664).
Quan es produí la mort del seu pare, el 1667, Joan Frederic encara era menor d'edat, de manera que es va nomenar un govern, encapçalat pel príncep elector Frederic Guillem de Brandenburg, perquè n'exercís la regència. A partir de 1692 va dirigir ell mateix el margraviat de Brandenburg-Ansbach. Joan Frederic va ser educat a les Universitats d'Estrasburg i de Ginebra i després va viatjar per tot Europa i especialment a França.
Era considerat un príncep tolerant i amable, però ambiciós. Va continuar la política del seu pare de bones relacions amb la casa Habsburg i va potenciar la reactivació econòmica al país. Amb tot, les seves inclinacions musicals, l'òpera i el ballet en particular, així com el luxe desmesurat va ocasionar-li problemes financers.

## Matrimoni i fills

El 5 de febrer de 1672, es va casar a Durlach amb Joana Elisabet de Baden-Durlach (1651-1680), filla de Frederic VI de Baden-Durlach (1617-1677) i de Cristina Magdelena de Wittelsbach (1616-1662). El matrimoni va tenir cinc fills:
* Leopold (1674-1676)
* Cristià Albert (1675-1692)
* Dorotea Frederica de Brandenburg-Ansbach (1676-1731), casada amb el comte Joan Reinhard III de Hanau-Lichtenberg (1665-1736).
* Jordi Frederic (1678-1703)
* Carlota (1679-1680)
Havent enviudat, es tornà a casar el 4 de novembre de 1681 a Eisenach amb Elionor de Saxònia-Eisenach (1662-1696), filla del duc Joan Jordi I (1634-1686) i de Joana de Sayn-Wittgenstein (1632-1701). D'aquest segon matrimoni en nasqueren:
* Carolina (1683-1737), casada amb Jordi II del Regne Unit (1683-1760).
* Frederic August, nascut i mort el 1685.
* Guillem Frederic (1686-1723), casat amb la princesa Cristina Carlota de Württemberg-Winnental (1694-1729).

## Bibliografia

* M. Spindler, A. Kraus: Geschichte Frankens bis zum Ausgang des 18. Jahrhunderts, München 1997. ISBN 3-406-39451-5
# Joan II Crispo

Joan II Crispo, nascut el 1388, fou el dotzè duc de Naxos i de l'Arxipèlag, baró d'Astrogidis, de Santorí, d'Astipàlea, Delos, i consenyor de Amorgos. Era fill de Francesc I Crispo.
Va succeir al seu germà Jaume I Crispo a la seva mort el 1418.
Va morir el 1433. Del seu enllaç (1421) amb Francesca Morosini va tenir una filla (Adriana) i un fill. Aquest darrer, Jaume II Crispo, el va succeir.

## Referències

* ↑ «Crispo 1». [Consulta: 1r maig 2021].
# Lumbrales

Lumbrales és un municipi de la província de Salamanca de la comunitat autònoma de Castella i Lleó. Limita amb Olmedo de Camaces a l'Est, La Redonda i San Felices de los Gallegos al Sus, Hinojosa de Duero i Sobradillo a l'Oest i Bermellar al Nord.

## Personatges il·lustres

* Basilio Martín Patino, director de cinema (1930)
* Álvaro García Ortiz, fiscal general de l'Estat

## Referències

Viccionari
# Lumberton (Texas)

Lumberton és una població dels Estats Units a l'estat de Texas. Segons el cens del 2000 tenia 8.731 habitants.

## Demografia

Segons el cens del 2000, Lumberton tenia 8.731 habitants, 3.198 habitatges, i 2.542 famílies. La densitat de població era de 358,6 habitants/km².
Dels 3.198 habitatges en un 42,6% hi vivien nens de menys de 18 anys, en un 66,4% hi vivien parelles casades, en un 9,9% dones solteres, i en un 20,5% no eren unitats familiars. En el 17,8% dels habitatges hi vivien persones soles el 6,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,09.
Per edats la població es repartia de la següent manera: un 29,1% tenia menys de 18 anys, un 9% entre 18 i 24, un 30,3% entre 25 i 44, un 22,8% de 45 a 60 i un 8,7% 65 anys o més.
L'edat mediana era de 34 anys. Per cada 100 dones de 18 o més anys hi havia 91,4 homes.
La renda mediana per habitatge era de 45.700 $ i la renda mediana per família de 47.184 $. Els homes tenien una renda mediana de 38.315 $ mentre que les dones 26.217 $. La renda per capita de la població era de 19.640 $. Aproximadament el 5,5% de les famílies i el 7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lumberton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Lumberton». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Lysapsus laevis

Lysapsus laevis és una espècie de granota que viu a Bolívia, el Brasil i Guaiana.

## Referències

* Reichle, S. 2004. Lysapsus laevis. Llista Vermella d'Espècies Amenaçades de la UICN 2006. Consulta: 30 d'abril del 2008.
# Lysekil

Lysekil és una ciutat portuària sueca situada a la província històrica de la Bohuslän. Té prop de 8.000 habitants, i és seu de la comuna de Lysekil. Queda situada en el marge nord del fiord Gullmarn.

## Economia

L'economia de Lysekil està dominada pel turisme, pesca, investigació marítima i indústria petroquímica, destacant la refineria Preemraff, la més gran d'Escandinàvia.

## Turisme a Lysekil

* Havets Hus – aquari amb túnel on es poden veure taurons.

## Referències

* ↑ Miranda, Ulrika Junker. «Lysekil». A: Bonniers uppslagsbok (en suec). Estocolm: Albert Bonniers Förlag, 2007, p. 592. ISBN 91-0-011462-6.
* ↑ «Preemraff Lysekil» (en suec). Nationalencyklopedin (Enciclopédia Nacional Sueca).
* ↑ Ottosson, Mats. «Lysekil». A: Upplev Sverige (en suec). Estocolm: Wahlström Widstrand, 2008, p. 58. ISBN 9789146215998.
* ↑ Sveriges landskap, 1995, Almqvist & Wiksell, ISBN 91-21-14445-1, p. 9

## Enllaços externs

* Pàgina de la Comuna de Lysekil
# Johann Christoph Denner

Johann Christoph Denner (batejat el 13 d'agost del 1655; enterrat 26 d'abril de 1707) fou un constructor d'instruments de vent de fusta del Barroc, a qui s'atribueix la invenció del clarinet.
Denner va néixer a Leipzig, Alemanya. Juntament amb el seu pare, Heinrich Denner, un fabricant de xiulets i trompes per a caçadors, va establir-se a Nuremberg el 1666. J. C. Denner es va establir com a luthier el 1678, negoci que adoptarien dos dels seus fills, Jacob i Johann David. En l'actualitat, es conserven uns seixanta-vuit instruments fabricats per J. C. Denner. Denner morí el 1707 i va ser enterrat a Nuremberg.
El 1730, Johann Gabriel Doppelmeyer va escriure sobre Denner: «Al començament del present segle, va inventar un nou tipus d'instrument de tub, l'anomenat clarinet [...] que de fet era un chalumeau millorat.»
Prenent aquesta citació com a base, Denner ha estat considerat per molts teòrics el luthier responsable de la millora del chalumeau i la invenció del clarinet. Tot i que Doppelmeyer contextualitza la invenció del clarinet a principis del segle xviii, es creu que Denner el va inventar sobre el 1690, tot i que no hi ha proves sòlides per afirmar una o altra data. De fet, J. C. Denner podria no haver fabricat mai cap clarinet; només un instrument, propietat de la Universitat de Califòrnia, a Berkeley ha estat atribuït a ell, i recentment aquesta atribució ha estat posada en dubte. Un altre instrument possiblement fabricat per Denner va ser destruït durant la Segona Guerra Mundial. La primera referència coneguda i documentada a un clarinet és un rebut fer per Jacob Denner (fill de Johann Christoph) a un client i datat el 1710, tres anys després de la mort de J.C. Denner.

## Referències

* 1 2 3 Martin Kirnbauer. «Denner», Grove Music Online, ed. L. Macy (consultat 13 d'octubre de 2006), grovemusic.com (accés amb subscripció).
* 1 2 3 Rice, Albert R. (1992). The Baroque Clarinet. Oxford: Clarendon Press, 17; 40-42.
* 1 2 Lawson, Colin. «Single reeds before 1750». Dins de Lawson (ed.), Colin (1995). The Cambridge Companion to the Clarinet. Cambridge University Press, 2, 6.
* ↑ Hoeprich, T. Eric (1981). «A three-key clarinet by J. C. Denner». Galpin Society Journal 34: 21-32.
* ↑ Lawson, Colin (1980). «Chalumeau and Clarinet». Early Music 8: 368.
* ↑ Young, Phillip T. (1982).« Some further instruments by the Denners». Galpin Society Journal 35: 78-85.
# Johann Christoph Bach I

Johann Christoph Bach (8 de desembre de 1642 – 31 de març de 1703) va ser un organista i compositor alemany del Barroc. Va ser el compositor més destacat de la família Bach de la seva generació.

## Biografia

Fill gran de Heinrich Bach, va néixer a Arnstadt, Turíngia (Alemanya). Des de 1663 va ser organista de la capella del palau d'Arnstadt. A partir del 1665 compaginà el càrrec d'organista a l'església de Sant Jordi (Georgenkirche) amb el de clavicembalista a la capella de la cort a Eisenach (Turíngia). Va estar en contacte amb el seu cosí Johann Ambrosius Bach –pare de Johann Sebastian Bach–, i a qui va donar lliçons de música. Va morir a Eisenach el 31 de març de 1703.
Quatre dels seus fills varen ser músics:
* Johann Nikolaus Bach (1669-1753)
* Johann Christoph Bach (1689-1740)
* Johann Friedrich Bach
* Johann Michael Bach

## Obra

Johann Ambrosius Bach tenia en gran estima les obres del seu cosí Johann Christoph. El considerava "el compositor més gran i expressiu de la família". Ens han arribat poques obres:
* Dues àries. Una és l'ària fúnebre a 4 veus, Mit Weinen hebt sich's an
* 4 motets a 5 veus
* 4 motets a 8 veus
* 2 cantates
* 2 laments
* Set o vuit concerts d'església
* 44 corals per a orgue
* Preludi i fuga en Mib major per a orgue
* Tres obres amb Variacions per a clavicèmbal. Una d'elles, sobre el tema Aria Eberliana pro dormiente Camillo, amb variacions.

## Bibliografia

* Johann Christoph Bach
* Diccionario Enciclopédico de la Música "Música Maestro", Editorial Rombo, 1996, ISBN 84-8257-032-3
* Musicalia, Enciclopedia y Guía de la Música Clásica, Editorial Salvat, 1986, ISBN 84-7137-872-8
* Larousse de la musique, Librairie Larousse, 1957

## Enllaços externs

* Discografia d'obres de la família Bach amb comentaris Arxivat 2011-05-17 a Wayback Machine.
* Partituras Partitures de Johann Christoph Bach a Partitures Corals de Domini Públic
* Notes i Discografia
# Jackie Simes

John Weston "Jackie" Simes III (Harrington Park, 20 de novembre de 1942) va ser un ciclista estatunidenc que fou professional entre 1970 i 1975. Participà en tres edicions dels Jocs Olímpics. Va guanyar una medalla de plata al Campionat del món de quilòmetre contrarellotge.

## Palmarès en carretera

* 1964
** Campió dels Estats Units en ruta
* 1967
** 1r al Tour of Somerville
* 1969
** 1r al Tour of Somerville

## Palmarès en pista

* 1965
** Campió dels Estats Units en velocitat
* 1967
** Campió dels Estats Units en velocitat

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Jackman

Jackman és una població dels Estats Units a l'estat de Maine (EUA). Segons el cens del 2000 tenia 718 habitants.

## Demografia

Segons el cens del 2000, Jackman tenia 718 habitants, 310 habitatges, i 190 famílies. La densitat de població era de 6,8 habitants/km².
Dels 310 habitatges en un 33,5% hi vivien nens de menys de 18 anys, en un 46,8% hi vivien parelles casades, en un 9,4% dones solteres, i en un 38,4% no eren unitats familiars. En el 31,9% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,84.
Per edats la població es repartia de la següent manera: un 25,8% tenia menys de 18 anys, un 5,3% entre 18 i 24, un 29,2% entre 25 i 44, un 25,1% de 45 a 60 i un 14,6% 65 anys o més.
L'edat mediana era de 40 anys. Per cada 100 dones de 18 o més anys hi havia 92,4 homes.
La renda mediana per habitatge era de 29.615 $ i la renda mediana per família de 33.182 $. Els homes tenien una renda mediana de 29.135 $ mentre que les dones 21.310 $. La renda per capita de la població era de 15.763 $. Entorn del 3,7% de les famílies i el 9,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jackman». American Fact Finder. Oficina del Cens dels Estats Units, 12-01-2010. Arxivat de l'original el 10 de febrer 2020. [Consulta: 7 d’agost 2010].
* ↑ «Geographic Comparison Table- Jackman». American Fact Finder. Oficina del Cens dels Estats Units, 12-01-2010.